|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Heidi*** (アルプスの少女ハイジ, *Arupusu no Shōjo Haiji*?, lit. *"Heidi, a nena dos Alpes"*) é unha serie de anime xaponesa do xénero Kodomo estreada o 6 de xaneiro do 1974, inspirada no libro homónimo da escritora suíza Johanna Spyri. A serie foi producida pola xaponesa Zuiyo Eizo, que logo pasaría a ser Nippon Animation, e a cadea alemá Zweites Deutsches Fernsehen (ZDF).

A serie de 52 episodios, estreouse en Galiza en 1975 coa dobraxe en castelán e foi emitida por Televisión Española, acadando un éxito sen precedentes entre os espazos de animación emitidos neste país. Tamén conta coa dobraxe en galego levada a cabo pola TVG.

Sinopse
-------

Heidi é unha meniña de cinco anos de idade, orfa de pai e nai, é levada pola súa tía Dete ás montañas suízas a vivir co seu avó unha vez que esta cre que xa cumpriu co seu deber. Ó principio, o "Vello do Alpes", como é coñecido nas aldeas veciñas, non está moi polo labor de ter que coidar da nena. Porén, a inefable tenrura e alegría da súa neta, fai que ós poucos vaia mudando de carácter, non só con ela senón que tamñén co resto da veciñanza.

Heidi descubriu unha encantadora vida nas montañas e non desexa liscar. Axiña fai amizade cun pastorciño chamado Pedro, e xuntos toman agradables paseos nas montañas coas cabras. Heidi rapidamente gaña o cariño de todos, mesmo da avoa de Pedro, unha anciá débil e cega. Desgraciadamente, unha gran tristura aféctaos a todos o día en que Dete retorna para levar a Heidi canda ela, xa que asegura ter atppado un bo traballo na cidade de Frankfurt (Alemaña) e alá Heidi servirá como compañeira para Clara Sesemann, a filla do señor Sesemann. Na cidade, Heidi descobre que Clara está enferma e non pode camiñar, dependendo dunha cadeira de rodas para se poder mover, alén diso, decatarase que é unha nena de moi bo corazón, pronto farán unha grande amizade. Neste novo fogar Heidi terá que soportar á estrita Señorita Rottenmeier, con quen nunca logrará levarse ben. Cando Heidi volte por fin onda seu avó e os seus amigos nas montañas dos Alpes, recibirá a visita de Clara e maila súa avoa, e aló, nas montañas, realizarase un milagre que será unha grande alegría para todos.

Episodios
---------

Lista de episodios
------------------

*Artigo principal**:* Lista de episodios de Heidi.

Véxase tamén
------------

### Ligazóns externas

* =TOP=トップページ of アルプスの少女ハイジ公式ホームページ Páxina oficial *(en xaponés)*.
* 

* *Heidi* na IMDb *(en inglés)*.
* Anime News Network - Alps no Shōjo Heidi (TV) Perfil da serie en animenewsnetwork.com *(en inglés)*.

| * v
* c
* e
World Masterpiece Theater por Nippon Animation |
| --- |
| Calpis Comic Theater | *Dororo* (1969) •  *Moomin* (1970) •  *Andersen Monogatari* (1971) •  *Shin Moomin* (1972) •  *Fábulas do bosque verde* (1973) •  *Heidi* (1974) |
| Calpis Children's Theater | *O can de flandes* (1975) •  *Marco* (1976) •  *Rascal o mapache* (1977) |
| Calpis Family Theater | *Perrine Monogatari* (1978) |
| World Masterpiece Theater | *Anne das tellas verdes* (1979) •  *As aventuras de Tom Sawyer* (1980) •  *A familia Robinson* (1981) •  *Lucy* (1982) •  *As montañas de Ana* (1983) •  *Katoli* (1984) •  *A princesa Sara* (1985) |
| House Foods World Masterpiece Theater | *Pollyanna* (1986) •  *Little Women* (1987) •  *O pequeno Lord* (1988) •  *As Aventuras de Peter Pan* (1989) •  *Papá pernas longas* (1990) •  *Sorrisos e lágrimas* (1991) •  *Jackie e a súa mascota* (1992) •  *Little Women II: Jo's Boys* (1993) |
| World Masterpiece Theater | *Tico dos sete mares* (1994) •  *Os ceos azuis de Romeo* (1995) •  *Lassie* (1996) •  *Remi, a nena sen fogar* (1997) |
| House Foods World Masterpiece Theater | *Os miserables* (2007) •  *A longa viaxe de Porphy* (2008) •  *Kon'nichiwa Anne: Before Green Gables* (2009) |
| Artigos relacionados | Hayao Miyazaki •  Nippon Animation •  Isao Takahata |

* Portal:Xabarín Club
* Portal:Xapón

|  |  |
| --- | --- |
| Control de autoridades | 
* Wd: Q715718
* AlloCiné: 4775
* BNF: 427960457
* IMDb: tt0070968
* LUMIERE: 19601
* MyAnimeList: 2225
* NDL: 001136263
* OFDb: 17800
* TMDb: 29452

 |